**KONKURENTSIAMET**
Tatari 39, 10134 Tallinn

info@konkurentsiamet.ee

**VÕRU LINNAVALITSUS**

Jüri 11, 65608 Võru

info@voru.ee

*Avaldaja* Tarmo Piirmann

 Võru linnakodanik ja linnavolikogu liige

 tarmo.piirmann@gmail.com

**AVALDUS**

**vee-ettevõtjal kohustamiseks uue hinnataotluse esitamiseks ja teenuste hinna põhjendatuse kontrollimiseks järelevalvemenetluse algatamiseks.**

**1.**

Ühisveevärgi ja -kanalisatsiooniseaduse § 14² lg. 1 kohaselt vee-ettevõtja koostab veeteenuse hinna ettepaneku (hinnataotluse) ning esitab selle enne veeteenuse hinna kooskõlastamiseks Konkurentsiametile. Konkurentsiamet kontrollib, et taotletud hind sisaldaks üksnes käesoleva seaduses ettenähtud põhjendatud kulusid ja põhjendatud tulukust.

Sama paragrahvi lõike 6 kohaselt on vee-ettevõtja kohustatud jälgima oma tegevusest sõltumatuid asjaolusid, mis mõjutavad veeteenuse hinda, ning teavitama Konkurentsiametit hiljemalt 30 päeva jooksul arvates asjaolu ilmnemisest, mis võib mõjutada veeteenuse hinda rohkem kui 5 protsendi võrra. Konkurentsiamet otsustab 30 päeva jooksul sellise teabe saamisest arvates, kas ja millise tähtaja jooksul peab vee-ettevõtja esitama uue hinnataotluse.

**2.**

Ühisveevärgi ja -kanalisatsiooniseaduse § 154 sätestab järelevalvepädevused vee-ettevõtja tegevuse, sealhulgas hinnataotluste esitamise üle. Vastavalt viidatud paragrahvi lõikes 2 sätestatule teostab järelevalvet veeteenuse hinna ja liitumistasu õigusaktidele vastavuse ning nende kehtestamisega seotud nõuete täitmise üle Konkurentsiamet.

Ühisveevärgi ja -kanalisatsiooniseaduse § 154 lõike 6 alusel kontrollib veeteenuse hinna vastavust ühisveevärgi ja -kanalisatsiooni arendamise kavale ning kohustab vee-ettevõtjat hinnataotlust esitama, kui veeteenuse hind ei kata kooskõlas käesoleva seadusega ühisveevärgi ja -kanalisatsiooni arendamise kavas ettenähtud kulusid, valla- ja linnavalitsus.

**3.**

AS Võru Vesi on Võru linnas tegutsev vee-ettevõte, kes osutab ühisveevärgi ja –kanalisatsiooni teenuseid Võru linnas, Võru vallas, Antsla vallas, Kanepi vallas ja Rõuge vallas.

AS Võru Vesi hinnad on kinnitatud 22.11.2022 a. Konkurentsiameti otsusega nr. 9-3/2022-051 ning kehtivad elanikkonnale alates 01.01.2023 a.

**4.**

Ühisveevärgi ja -kanalisatsiooniseaduse §14 lõike 2 kohaselt kujundatakse veeteenuse hind selliselt, et vee-ettevõtjal oleks tagatud:

1) põhjendatud tegevuskulude katmine;

2) investeeringud olemasolevate ühisveevärgi ja -kanalisatsioonisüsteemide jätkusuutlikkuse tagamiseks;

3) keskkonnanõuete täitmine;

4) kvaliteedi- ja ohutusnõuete täitmine;

5) põhjendatud tulukus vee-ettevõtja poolt investeeritud kapitalilt;

6) ühisveevärgi ja -kanalisatsiooni, sealhulgas sademeveekanalisatsiooni arendamine ühisveevärgi ja -kanalisatsiooni arendamise kava alusel konkreetses arenduspiirkonnas, kus ühisveevärgi ja -kanalisatsiooniga ühendatakse rohkem kui 50 protsenti elamuid, mille ehitusluba on välja antud enne 1999. aasta 22. märtsi..

**5.**

Avaldaja on seisukohal, et elektrihinna märkimisväärne langus pärast hetkel kehtivate hindade Konkurentsiametis kooskõlastamist, tingib tarbija jaoks hinna alandamise enam kui 5 protsendi ulatuses. Seega on Võru piirkonna vee-ettevõtjal kohustus Ühisveevärgi ja -kanalisatsiooniseaduse § 14² lg. 6 alusel esitada Konkurentsiametile uus hinnataotlus. AS Võru Vesi ei ole vastavat taotlust esitanud, vähemalt ei ole seesugust taotlust Konkurentsiameti menetluses ([https://www.konkurentsiamet.ee/sites/default/files/esitatud\_veehinna\_taotlused \_03.02.2023\_seisuga.pdf](https://www.konkurentsiamet.ee/sites/default/files/esitatud_veehinna_taotlused%20_03.02.2023_seisuga.pdf)).

Avaldaja juhib täiendavalt tähelepanu tõsiasjale, et kuivõrd veeteenuse hind peab Ühisveevärgi ja -kanalisatsiooniseaduse §14 lõike 2 alusel katma üksnes põhjendatud tegevuskulud ning tagama põhjendatud tulukuse, ei saa vee-ettevõtja juhatust ning nõukogu lõputult laiendada. Võru linnas on elanikkonna esmavajadusi katvaid ettevõtteid sageli kasutatud „ülejäävatele“ munitsipaalpoliitikutele sissetuleku võimaldamiseks. Koalitsioonilepingutest tulenevate administreerivate ametikohtade loomine ei ole ettevõtte jaoks põhjendatud kulutusteks.

**Eelnevast tulenevalt on avaldaja arvates põhjendatud AS-i Võru Vesi kohustamine uue ning odavamate hindadega hinnataotluse esitamiseks Konkurentsiametile, samuti järelevalvemenetluse algatamine teenuste hinna põhjendatuse kontrollimiseks.**

Võrus, 15.02.2023 a.

Tarmo Piirmann

tarmo.piirmann@gmail.com